Diari Oficial de la Generalitat Valenciana


Sumari del DOGV 1714, del 31-01-1992 (1992/823789)

ORDRE de 28 de novembre de 1991, de la Conselleria d'Economia i Hisenda, per la qual acorda l'afectació a la Conselleria de Cultura, Educació i Ciència d'uns terrenys situats a Quart de Poblet (València), partida de la Senda, amb una superfície de 10.712,21 m2.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/11/28/(1)/dof/vci/html**

### Dades del document

Número de DOGV
:   1714

Data del DOGV
:   31-01-1992

Secció del DOGV
:   DISPOSICIONS GENERALS

Número del document
:   1992/823789


Data del document
:   28-11-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 28 de novembre de 1991, de la Conselleria d'Economia i Hisenda, per la qual acorda l'afectació a la Conselleria de Cultura, Educació i Ciència d'uns terrenys situats a Quart de Poblet (València), partida de la Senda, amb una supefície de 10.712,21 m2.  
El Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'uns terrenys situats a Quart de Poblet (València), partida de la Senda, amb una superfície de 10.712,21 m2.  
Els terrenys esmentats es destinaran a la construcció d'un centre de BUP.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.  
ORDENE:  
Article primer  
Afectar a la Conselleria de Cultura, Educació i Ciència, destinats a la construcció d'un centre de BUP, els terrenys que a continuació es descriuen:  
- Parcel·la de terra a Quart de Poblet, partida de la Senda o de l'Arquet, que té una superfície de deu mil set-cents dotze metres i vint-i-u decímetres quadrats (10.712,21 m2) i que confronta: nord, en part amb la parcel·la del Sr. Pascual Fita Andrés, germanes Marco Simó, reg enmig; sud, amb el Sr. Vicente Andrés o nova línia fèrria ampla de Llíria i també amb els hereus de Cayetano García o Ramón Báguena Ferrer; est, amb la resta de la finca matriu propietat de l'ajuntament; i per l?oest, amb els terrenys del Sr. Luis Dotrés o la Sra. Amparo Mateu Puch i de l'ajuntament.  
Consta en l?Inventari General de Béns i Drets de la Generalitat Valenciana amb el número A02/46/102/0003.  
Article segon  
Els terrenys queden integrats en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquests, inclosa l'administració. i conservació.  
Article tercer  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General de Tributs i Patrimoni, a l'acte d'afectació.  
València, 28 de novembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI